CELEX: 32008R1141
Language: ro
Date: 2008-11-13 00:00:00
Title: Regulamentul (CE) nr. 1141/2008 al Comisiei din 13 noiembrie 2008 privind clasificarea anumitor mărfuri în Nomenclatura combinată

19.11.2008   
            
            
               RO
            
            
               Jurnalul Oficial al Uniunii Europene
            
            
               L 308/9
            
         
      REGULAMENTUL (CE) NR. 1141/2008 AL COMISIEI
   
   din 13 noiembrie 2008
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau în parte pe aceasta sau care îi adaugă acesteia orice subdiviziune suplimentară și care se stabilește prin dispoziții comunitare specifice, în vederea aplicării măsurilor tarifare și a altor măsuri referitoare la schimbul de mărfuri.
            
         
               (3)
            
            
               În temeiul respectivelor reguli generale, mărfurile descrise în coloana 1 a tabelului prezentat în anexă trebuie clasificate la codul NC indicat în coloana 2, din motivele indicate în coloana 3 a tabelului menționat.
            
         
               (4)
            
            
               Este oportun să se prevadă posibilitatea ca informațiile tarifare obligatorii privind clasificarea mărfurilor în Nomenclatura combinată, furnizate de către autoritățile vamale ale statelor membre, dar care nu sunt conforme cu dispozițiile prezentului regulament, să fie invocate în continuare de către titular, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii furnizate de către autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Sistem pentru mișcare liniară alcătuit dintr-un mecanism de culisare având două canale de ghidare și o casetă dreptunghiulară cu bile pentru rulmenți.
                  Caseta se mișcă de-a lungul canalelor de ghidare din mecanismul de culisare cu ajutorul bilelor pentru rulmenți.
                  Sistemul pentru mișcare liniară este utilizat pentru diferite tipuri de mașini, de exemplu, pentru echipamente de manipulare a mărfurilor, pentru mașini-unelte sau pentru cititoare DVD.
               
               
                  8482 10 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 (a) la secțiunea XVI, precum și pe baza textului codurilor NC 8482, 8482 10 și 8482 10 90.
                  Deoarece sistemul pentru mișcare liniară poate fi utilizat pentru diferite tipuri de mașini, acesta nu se poate considera a fi o parte destinată pentru utilizare în exclusivitate sau în principal cu o anumită mașină, în sensul notei 2(b) la secțiunea XVI. Clasificarea sistemului ca parte a unei mașini la poziții precum 8431, 8466 sau 8522 este, prin urmare, exclusă.
                  Sistemul pentru mișcare liniară este considerat a fi un mecanism de culisare cu bile pentru rulmenți de tip cursă liberă de la poziția 8482 (a se vedea, de asemenea, Notele explicative la Sistemul armonizat aferente poziției 8482, partea A, punctul 3).
                  Deoarece sistemul pentru mișcare liniară este un produs specificat la poziția 8482, acesta trebuie clasificat la poziția respectivă, în conformitate cu nota 2(a) la secțiunea XVI.